

**DRUSKININKŲ SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS DRUSKININKŲ LIGONINĖS 2018 METŲ VEIKLOS ATASKAITOS**

2019 m. gegužės 28 d. Nr. T1-55

Druskininkai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Lietuvos Respublikos viešųjų įstaigų įstatymo 11 straipsniu bei remdamasi Druskininkų savivaldybės tarybos veiklos reglamento, patvirtinto Druskininkų savivaldybės tarybos 2011 m. rugpjūčio 30 d. sprendimu Nr. T1-115 „Dėl Druskininkų savivaldybės tarybos veiklos reglamento tvirtinimo“ IV skyriaus 156 punktu, Druskininkų savivaldybės taryba n u s p r e n d ž i a:

Pritarti viešosios įstaigos Druskininkų ligoninės 2018 metų veiklos ataskaitai (pridedama).

Savivaldybės meras Ričardas Malinauskas

\_\_\_\_\_\_\_\_\_\_\_\_\_\_

PRITARTA

Druskininkų savivaldybės tarybos

2019 m. gegužės 28 d. sprendimu Nr.T1-55

**VIEŠOSIOS ĮSTAIGOS DRUSKININKŲ LIGONINĖS 2018 METŲ VEIKLOS ATASKAITA**

**1. BENDRA INFORMACIJA, DUOMENYS**

**Pavadinimas:** VšĮ Druskininkų ligoninė (toliau – Įstaiga)

**Teisinis statusas:** viešoji įstaiga

**Adresas:** Sveikatos g. 30, LT-66251 Druskininkai

**Ryšio priemonės:** tel. (8 313) 59 130, faks. (8 313) 45 840

el. paštas ligonine@druskininkai.lt

**Įstaigos vadovas:** direktorei, tel. (8 313) 59 130

**Įstaigos steigėjas ir pavaldumas (atskaitomybė):** Druskininkų savivaldybės taryba

Įstaiga yra Lietuvos nacionalinės sveikatos sistemos vykdomasis subjektas, daugiaprofilinė asmens sveikatos priežiūros įstaiga, kurioje teikiamos antrinio lygio ambulatorinės ir stacionarinės bei pirminio lygio stacionarinės asmens sveikatos priežiūros paslaugos (toliau – ASPP).

**vizija**

Būti pripažinta daugiaprofiline sveikatos priežiūros įstaiga Druskininkų bendruomenėje, Lietuvoje ir už jos ribų, kurioje kiekvienas pacientas jaustųsi saugus ir tinkamai galėtų naudotis ligoninės teikiamomis paslaugomis. Būti patrauklia ir tinkama darbo vieta personalo profesinių ir asmeninių kompetencijų taikymui ir ugdymui. Kitų įstaigų vertinama kaip patikima partnerė už profesionaliai atliekamą darbą bei atvirumą pokyčiams.

**Misija**

Teikti kokybiškas, pacientų poreikius atitinkančias sveikatos priežiūros paslaugas, vadovaujantis bendrosiomis vertybėmis, nuolat keliant profesinį meistriškumą. Užtikrinti teikiamų paslaugų prieinamumą vietos gyventojams ir svečiams.

**tikslas**

Stiprinti Lietuvos gyventojų sveikatą, sumažinti jų sergamumą ir mirtingumą, teikti kokybiškas sveikatos priežiūros paslaugas.

**uždaviniai**

 Organizuoti ir teikti antrinio lygio ambulatorines ir stacionarines bei pirminio lygio stacionarines ASPP.

 Dalyvauti rengiant ir tobulinant sveikatos priežiūros specialistus, teikti klinikinę bazę universitetų bei kitų mokymo ir ugdymo įstaigų studentams bei gydytojams rezidentams.

**2. ĮSTAIGOS VEIKLOS REZULTATŲ VERTINIMO RODIKLIŲ REIKŠMĖS**

|  |  |  |  |  |
| --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | **Rajonų ir regionų lygmens Lietuvos nacionalinės sveikatos sistemos (toliau – LNSS) viešosios įstaigos\*** | **VŠĮ Druskininkų ligoninė** | |
| **Siektina reikšmė** | **Faktinė reikšmė** | |
| ***1*** | *2* | *3* | *4* | |
| **I** | **Veiklos finansinių rezultatų vertinimo rodikliai:** | | | |
| **1.** | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | Būti nenuostolingai | 48 519 Eur | |
| **2.** | **Įstaigos sąnaudų darbo užmokesčiui dalis** | Panaudoti darbo užmokesčio fondui didinti gautas tikslines lėšas sveikatos priežiūros specialistų, teikiančių asmens sveikatos priežiūros paslaugas, darbo užmokesčiui kelti vidutiniškai 20 proc., prioritetą teikiant mažiausiai uždirbantiems specialistams | Darbo užmokesčio fondas padidintas (gavus tikslines lėšas) sveikatos priežiūros specialistams, teikiantiems asmens sveikatos priežiūros paslaugas 17,52 proc., prioritetą teikiant mažiausiai uždirbantiems specialistams (rodiklio siektinos reikšmės įvykdymas 87,6 proc.) | |
| **3.** | **Įstaigos sąnaudų valdymo išlaidoms dalis** | Įstaigos sąnaudų valdymo išlaidoms dalis ne daugiau kaip 1,87 proc. | 1,87 | |
| **4.** | **Įstaigos finansinių įsipareigojimų dalis nuo metinio įstaigos biudžeto** | Absoliutaus likvidumo rodiklis – nuo 0,5 iki 1 | 0,86 | |
| **II** | **Veiklos rezultatų vertinimo rodikliai:** | | | |
| **5.** | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | Suteiktas Skaidrios asmens sveikatos priežiūros įstaigos vardas | Suteiktas | |
| **6.** | **Konsoliduotų viešųjų pirkimų skaičius** | Ne mažiau kaip 1 | 1 (rodiklio siektinos reikšmės įvykdymas 100 proc.) | |
| **7.** | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas):** | Ne mažiau kaip 50 proc. visų kompensuojamųjų vaistų ir medicinos pagalbos priemonių (toliau – MPP) receptų yra elektroniniai | 66,9 proc. | |
| **8.** | **Vidutinė hospitalizuotų pacientų gydymo trukmė įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Vidutinė chirurgijos paslaugų grupės gydymo trukmė – 6,7 dienos |  | 7,7 |
| Vidutinė terapijos paslaugų grupės gydymo trukmė – 6,7 dienos |  | 9,2 |
| Vidutinė psichiatrijos paslaugų grupės gydymo trukmė – 19 dienos |  | **-** |
| **9.** | **Lovos užimtumo rodiklis įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Aktyvaus gydymo –  300 d. / 82,2 % | 272 d. / 74,50 %  (rodiklio siektinos reikšmės įvykdymas 90,6 proc.) | |
| **10.** | **Įstaigoje iš Privalomojo sveikatos draudimo fondo biudžeto lėšų apmokėtų brangiųjų tyrimų ir procedūrų, kurių stebėsena atliekama, skaičius, medicinos priemonių, kuriomis atlikti brangieji tyrimai ir procedūros, panaudojimo efektyvumas (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Ne mažiau kaip 30 kompiuterinės tomografijos tyrimų per vieną darbo dieną vienu kompiuterinės tomografijos aparatu | 368 per metus | |

**3. PAGRINDINIAI STATISTINIAI RODIKLIAI**

Įstaigoje teikiamos licencijuotos antrinio lygio stacionarinės ir ambulatorinės specializuotos, pirminio lygio palaikomojo gydymo ir slaugos, bei reabilitacijos paslaugos.

3 lentelė

|  |  |  |  |  |
| --- | --- | --- | --- | --- |
| **Eil. Nr.** | **Statistiniai rodikliai** | **2017 m.** | **2018 m.** | **2017/2018 pokytis, %** |
| 1. | Lovadienių skaičius | 33 709 | 31974 | -5,1 |
| 2. | Atvykusių stacionariniam gydymui pacientų skaičius | 3 609 | 3142 | -13 |
| 3. | Stacionaro lovų funkcionavimo rodiklis (dienomis) | 276,3 | 292,2 | +5,8 |
| 4. | Vidutinė pacientų gulėjimo trukmė (dienomis) | 9,4 | 10,1 | +7 |
| 5. | Aptarnauta ambulatorinių pacientų Priėmimo-skubios pagalbos skyriuje (pacientų sk.) | 6 413 | 7168 | +11,8 |
| 6. | Pacientų apsilankymai Priėmimo-skubios pagalbos skyriuje (paslaugų sk.) | 10 868 | 12854 | +18,3 |
| 7. | Aptarnauta ambulatorinių pacientų Priėmimo-skubios ir konsultacinės pagalbos skyriaus konsultacinėje poliklinikoje (pacientų sk.) | 25 830 | 25766 | -0,2 |
| 8. | Pacientų apsilankymai Priėmimo-skubios ir konsultacinės pagalbos skyriaus konsultacinėje poliklinikoje (paslaugų sk.) | 54 701 | 52553 | -3.9 |
| 9. | Atlikta rentgenologinių tyrimų | 18 664 | 20889 | +11,9 |
| 10. | Dienos chirurgijos paslaugų skaičius | 449 | 434 | -3 |
| 11. | Brangūs tyrimai | 350 | 368 | +5,1 |

**3.1 STACIONARO VEIKLA**

4 lentelė

|  |  |  |  |  |  |  |  |
| --- | --- | --- | --- | --- | --- | --- | --- |
| **Padalinių pavadinimai** | **Lovų sk.** | **Išrašytų pacientų skaičius** | | **Vidutinė gulėjimo trukmė (dienomis)** | | **Lovos užimtumas** | |
| **2017 m.** | **2018 m.** | **2017m.** | **2018 m.** | **2017 m.** | **2018 m.** |
| Chirurgijos | 17 | 754 | 680 | 7,7 | 7,7 | 278,1 | 284 |
| Dienos chirurgijos | 5 | 449 | 434 | 1,2 | 1,3 | 280,5 | 170,6 |
| Vaikų ligų | 5 | 369 | 222 | 3,9 | 2,8 | 284,8 | 170,8 |
| Vidaus ir nervų ligų | 44 | 1688 | 1487 | 8,6 | 9,2 | 239,2 | 268,6 |
| Intensyvios terapijos | 3 | 102 | 104 | 0,9 | 1,2 | 262,7 | 286,7 |
| Reabilitacijos | 30 | 236 | 226 | 44,5 | 48,5 | 350,1 | 365,4 |
| **Iš viso:** | 104 | 3598 | 3153 | 9,4 | 10,1 | 276,3 | 292,2 |

**3.2 OPERACIJOS**

5 lentelė

|  |  |  |  |
| --- | --- | --- | --- |
| **Operacijų pavadinimas** | **Operacijų stacionare skaičius** | | |
| **2016 m.** | **2017 m.** | **2018m** |  |
| Nervų sistemos operacijos | 52 | 53 | 63 |  |
| LOR operacijos | 1 | 0 | 2 |  |
| Kvėpavimo organų operacijos | 60 | 24 | - |  |
| Kraujagyslių operacijos | 22 | 35 | 25 |  |
| Pilvo ertmės organų operacijos | 260 | 240 | 244 |  |
| Inkstų, šlapimo takų operacijos | 40 | 23 | 5 |  |
| Vyrų lyties organų operacijos | 23 | 22 | 6 |  |
| Kaulų, raumenų, sąnarių operacijos | 408 | 442 | 442 |  |
| Odos ir poodinio sluoksnio operacijos | 124 | 88 | 37 |  |
| Moters lytinių organų operacijos | 147 | 131 | 142 |  |
| Kitos operacijos (endoskopinės) | 41 | 16 | - |  |
| **Iš viso:** | **1187** | **1074** | 966 |  |

**4. ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ METŲ PRADŽIOJE IR PABAIGOJE, DALININKŲ KAPITALO DYDIS FINANSINIŲ METŲ PRADŽIOJE IR PABAIGOJE**

Ligoninės dalininkas (steigėjas) – Druskininkų savivaldybės taryba. Dalininko kapitalas buvo suformuotas 2006 m. Dalininkų kapitalas sudarė 263 573 €. Per ataskaitinį laikotarpį dalininkų kapitalo dydis nesikeitė.

**5. ĮSTAIGOS ILGALAIKIS TURTAS PER FINANSINIUS METUS**

Ligoninės ilgalaikio materialaus turto likutinė vertė 2018-12-31 dienai sudarė – 236 610 €.

Per ataskaitinį laikotarpį ilgalaikio materialaus turto įsigyta už 110 415 €. Už 32 900 € įsigyta ilgalaikio materialaus turto iš savivaldybės lėšų. Visas kitas ilgalaikis materialus turtas įsigytas įstaigos lėšomis.

Ilgalaikio materialaus turto, kuris yra visiškai nudėvėtas, tačiau vis dar naudojamas veikloje, įsigijimo ar pasigaminimo savikaina – 1 968 679 €.

Ilgalaikis materialusis turtas gautas pagal panaudos sutartis iš steigėjo ir kitų trečiųjų asmenų apskaitomas įstaigos nebalansinėse sąskaitose. Pagal panaudos sutartis gauto turto vertė 2018-12-31 sudarė 6 004 140 €, t. sk.:

7 lentelė

|  |  |  |  |
| --- | --- | --- | --- |
| **Panaudos davėjo pavadinimas** | **Materialiojo turto grupės** | **2017 m** | **2018 m** |
| Druskininkų savivaldybės administracija | Pastatai | 4 865 011 | 4 865 011 |
| Infrastruktūros statiniai | 2 268 | 2 268 |
| Medicininė įranga | 723 003 | 837 920 |
| Mašinos ir įrengimai | 14 628 | 14 628 |
| Baldai | 8 175 | 8 175 |
| Trumpalaikis turtas | 11 204 | 11 204 |
|  | Transporto priemonės |  | 86 707 |
|  | **Viso:** | **5 624 289** | **5 825 913** |
| LR Sveikatos apsaugos ministerija | Transporto priemonės | 90 168 | - |
| Medicinos įranga | 114 917 | - |
|  | **Viso:** | **205 085** | **-** |
| Kiti šaltiniai | Medicinos įranga | 124 777 | 35 450 |
|  | **Viso:** | **124 777** | **34 450** |
|  | **Iš viso:** | **5 954 151** | **6 004 140** |

Įstaigos direktoriaus 2018-10-19 įsakymu Nr. V-83 buvo atlikta ilgalaikio turto ir materialinių vertybių inventorizacija. Inventorizacijos metu nesutapimų nerasta.

**6. ĮSTAIGOS PAJAMOS IR SĄNAUDOS PER FINANSINIUS METUS**

8 lentelė

|  |  |  |  |  |
| --- | --- | --- | --- | --- |
| **Straipsnių pavadinimai** | 2017 m., € | 2018 m., € | 2018 m., lyginant su 2017 m. (+;-) | 2018 m. proc., lyginant su 2017 m. |
| **PAJAMOS IŠ VISO:** | **3 611 782** | **4 014 663** | **402 881** | **+11,2%** |
| Finansavimo pajamos | 195 307 | 174 531 | -20 776 | -10,6% |
| Pagrindinės veiklos kitos pajamos iš viso: | 3 392 561 | 3 807 052 | 414 491 | +10,9% |
| Kitos pajamos (nuoma, kom. mokesčiai, draudimo išmokos) | 23 914 | 33 080 | 9 166 | +38,3% |
| **SĄNAUDOS** | **3 603 638** | **3 966 144** | **362 506** | **+10,05%** |
| **PAGRINDINĖS VEIKLOS SĄNAUDOS** | **3 576 458** | **3 940 928** | **364 470** | **+10,19%** |
| Darbo užmokesčio sąnaudos | 1 920 776 | 2 177 881 | 257 105 | +13,38% |
| Priskaitymų soc. draudimui sąnaudos | 594 693 | 677 938 | 83 245 | +14% |
| Ilgalaikio turto nusidėvėjimas | 77 854 | 42 424 | -35 430 | -45,51% |
| Komunalinių paslaugų ir ryšių sąnaudos | 172 292 | 167 214 | -5 078 | -2,95% |
| Komandiruočių, kvalifikacijos kėlimo sąnaudos | 15 326 | 3 134 | -12 192 | -79,55% |
| Transporto sąnaudos | 24 574 | 24 536 | -38 | -0,15% |
| Remonto ir eksploatavimo sąnaudos | 99 528 | 126 377 | 24 771 | +24,88% |
| Nuvertėjimo ir nurašytų sumų sąnaudos | 68 | 3 | -65 | -103,17% |
| Sunaudotų atsargų sąnauda (vaistai, tvarsčiai, slaugos priemonės, instrumentai) | 427 390 | 503 167 | 75 777 | +17,73% |
| Nuomos sąnaudos | 3 631 | 3 648 | 17 | +0,47% |
| Veiklos mokesčių sąnaudos | 209 | 401 | 192 | +91.86% |
| Gydymo sąnaudos (brangūs tyrimai, laboratoriniai mikrobiologiniai tyrimai, procedūros) | 80 946 | 55 568 | -30 190 | -37,30% |
| Ligonių maitinimo sąnaudos | 92 897 | 130 736 | 47 839 | +51,50% |
| Kitų paslaugų sąnaudos (kanceliarinės prekės, skelbimai, draudimas, banko) | 41 503 | 27 903 | -13 600 | -32,77% |
| **Kitos veiklos sąnaudos** | **20 738** | **20 020** | **-718** | **-3,46%** |
| **Finansinės ir investicinės veiklos sąnaudos** | **6 442** | **5 195** | **-1 247** | **-19.36%** |
| **Pelnas / nuostolis** | **8 144** | **48 519** | **40 375** | **+495,76%** |

9 lentelė

|  |  |  |  |
| --- | --- | --- | --- |
| **Darbuotojų kategorijos** | **Vidutinis priskaičiuotas darbo užmokestis 1 etatui (€)** | | |
| 2016 m. | 2017 m. | 2018 m. |
| Gydytojų | 1347 | 1 453 | 1 751 |
| Viduriniojo slaugos personalo | 550 | 578 | 668 |
| Kitų specialistų su aukštuoju išsilavinimu | 855 | 805 | 972 |
| Kitų specialistų su specialiuoju viduriniu išsilavinimu | 613 | 670 | 849 |
| Kitų darbuotojų | 452 | 478 | 514 |

2018 m. ligoninės darbuotojų vidutinis priskaičiuotas vieno etato darbo užmokestis, lyginant su 2017 m. padidėjo: gydytojų – 20,51 proc., viduriniojo slaugos personalo darbuotojų – 15,57 proc., kitų specialistų su aukštuoju išsilavinimu – 20,75 proc., kitų specialistų su specialiuoju viduriniu išsilavinimu – 26,72 proc., kitų darbuotojų – 7,53 procentais.

**8. ĮSTAIGOS DARBUOTOJŲ SKAIČIUS FINANSINIŲ METŲ PRADŽIOJE IR PABAIGOJE**

10 lentelė

|  |  |  |  |
| --- | --- | --- | --- |
|  | **2017-12-31** | **2018-12-31** | **Pokytis ( +/ -)** |
| 1. Gydytojai | 64 | 73 | +9 |
| 2. Vidurinysis slaugos personalas | 102 | 82 | -8 |
| 3. Kiti specialistai, turintys aukštąjį išsilavinimą | 23 | 22 | -1 |
| 4. Kiti specialistai su specialiuoju viduriniu išsilavinimu | 5 | 4 | –1 |
| 5. Kitas personalas | 59 | 52 | –7 |
| **Iš viso darbuotojų** | **241** | **233** | **-8** |

**9. ĮSTAIGOS SĄNAUDOS VALDYMO IŠLAIDOMS**

2017-04-28 d sprendimo Nr. T1-86 3 priede Druskininkų savivaldybės taryba nustatė įstaigos sąnaudų valdymo išlaidoms dalį 5 proc. Valdymo išlaidas sudaro direktoriaus, direktoriaus pavaduotojų, direktoriaus patarėjo, vyriausiojo finansininko, direktoriaus padėjėjo referento, personalo specialisto, bendrųjų reikalų administratoriaus, teisininko darbo užmokestis. 2018 m. valdymo išlaidos sudarė 139 956 € arba 4,46 proc. nuo įstaigos pagrindinės veiklos sąnaudų, taigi nebuvo viršyta leistina 5 proc. valdymo išlaidoms dalis.

**10. DUOMENYS APIE ĮSTAIGOS VADOVO DARBO UŽMOKESTĮ**

Viešosios įstaigos direktoriaus darbo užmokestis 2018 m. sudarė 26691 €, arba 1,23 proc. darbo užmokesčio sąnaudų (2017 m. – 23 771 €, arba 1,24 proc. darbo užmokesčio sąnaudų). Nustatytas direktoriaus mėnesinės algos pastoviosios dalies bazinis dydis padidėjo iki 132,50 Eur (2017 m. buvo 130,50 Eur). Kintamoji dalis nuo 2018 m. gegužės 1 d. sudarė 40 proc. (iki gegužės 1 d. – 20 proc.).

**SVARBŪS 2018 METŲ POKYČIAI**

 2018 m. įstaiga papildomai gavo licencijas, suteikiančias teisę teikti antrines ambulatorines vaikų kardiologo konsultacijas, dienos stacionaro specializuotas skausmo diagnozavimo ir gydymo paslaugas.

 Sveikatos priežiūros paslaugų kokybei gerinti per 2018 metus parengta 35 svarbiausių veiklos įsakymų.

 2018 m. Ligoninėje buvo atnaujinta medicininė įranga: skaitmeninė dantų radioviziografijos sistema, chirurginis diodinis lazeris, echoskopas, automatinis perimetras, oftalmologinė įranga, bekontaktis tonometras, tas užtikrino Druskininkų savivaldybės pacientams ir miesto svečiams užtikrinti aukščiausios kokybės sveikatos priežiūros paslaugų teikimą.

 Pasiekta, kad beveik 92 proc. medicininės apskaitos dokumentų (asmens ambulatorinio gydymo statistinių kortelių, stacionare gydomo asmens statistinių kortelių) vedamos Elektroninėje sveikatos informacinėje sistemoje (ESIS), kai tuo tarpu 2017 m. statistinis rodiklis buvo tik 30% procentų.

 2018 m. atliktų hemodializės procedūrų skaičius didėjo daugiau kaip 45 proc. lyginant su 2017 m.

 Plėtojamos sveikatos prevencinės programos (atrankinės mamografinės patikros dėl krūties vėžio, priešinės liaukos vėžio ankstyvosios diagnostikos, asmenų, priskirtinų širdies ir kraujagyslių ligų didelės rizikos grupei).

 Ligoninė, įgyvendindama Lietuvos nacionalinės sveikatos sistemos šakos kolektyvinę sutartį, nuo 2018 m. gegužės 10 d. padidino darbo užmokestį sveikatos priežiūros specialistams vidutiniškai 17,52 proc.

 Rugsėjo mėnesį pradėti Vaikų ligų skyriaus atnaujinimo darbai, kurie baigti 2019 m. pradžioje. Rekonstrukcijos metu buvo atnaujintas visas vaikų ligų skyrius: įrengtas stilingas ir jaukus priėmimo kambarys, kuriame atskirtos erdvės laukiantiems pacientams ir gydytojo apžiūros kabinetas; sutvarkyta viena izoliacinė palata; iš dviejų keturviečių palatų įrengtos keturios vienvietės palatos su jaukiomis žaidimų erdvėmis; viena keturvietė palata performuota į trivietę, kurioje stacionarinė pagalba bus teikiama, sergant net keliems šeimos vaikams. Suformuota ir atnaujinta dviejų vietų stebėjimo palata (teikti pagalbą vaikui iki 24 valandų). Atnaujintas slaugytojų postas, kuriame sukurta mini bibliotekėlė, atsirado „žaislų fondas“. Atnaujintas skyriaus koridorius tapo ypač šviesus, jaukus ir modernus.

 Atliktas gydymo profilių lovų skaičiaus perskirstymas, t.y. sumažintas aktyvaus gydymo lovų skaičius (siekdama įgyvendinti Ketvirtojo sveikatos sistemos plėtros ir ligoninių tinklo konsolidavimo etapo plano nuostatas ir racionaliai naudoti PSDF biudžeto lėšas, Ligoninė turi mažinti hospitalizavimo atvejų skaičių ir aktyvaus gydymo lovos užimtumą pasiekti 300 dienų per metus), tuo pačiu didinant slaugos, ilgalaikio gydymo (trūkstant slaugos ir palaikomojo gydymo lovų, dalis pacientų su slaugos indikacijomis guldomi į terapinius profilius) ir dienos profilio (dienos stacionaro, stebėjimo) lovų skaičių.

 Įstaigos atstovai dalyvavo Alytaus kolegijos bendrosios praktikos slaugytojų rengimo studijų programoje, Įstaigai tapus programos socialinių partneriu ir mokymo baze.

**ĮSTAIGOS PAGRINDINĖS PROBLEMOS**

 Įstaigos teikiamų paslaugų kiekis ribojamas sutartyse su TLK nustatytomis pinigų sumomis.

 Senėjant visuomenei, gausėja lėtinių ligų su ypač sunkiais lydinčiaisiais susirgimais dėl ko brangsta sveikatos priežiūros paslaugos.

 Keliami reikalavimai tomis pačiomis lėšomis teikti daugiau ir kokybiškesnių sveikatos priežiūros paslaugų.

 Ligoninės elektroninės sveikatos istorijos apsunkintas diegimas dėl darbuotojų raštingumo stokos informacinių technologijų srityje.

 Sunku pritraukti ir išlaikyti kompetentingus aukštos kvalifikacijos darbuotojus.

**IŠVADOS IR PASIŪLYMAI**

 2019 m. prognozuojamas Ligoninės darbo užmokesčio sąnaudų didėjimas dėl minimalaus darbo užmokesčio didinimo ir kintamos dalies nustatymo.

 Ambulatorinių paslaugų plėtra ir intensyvesnis dienos stacionaro, dienos chirurgijos, stebėjimo paslaugų vystymas (gydymas ambulatoriniu būdu vidutiniškai 6 kartus pigesnis negu stacionare).

 Išlieka didelis slaugos ir ilgalaikio gydymo paslaugų poreikis.

 Naujų technologijų diegimas plėtojant ir vystant prioritetines ir ekonomiškai efektyvias dienos stacionaro paslaugas.

 Medicinos personalo išplėstinės praktikos kompetencijų ugdymas.

 Įstaiga 2018 m. finansinius metus baigė teigiamu rezultatu 48 519 Eur.

 Slaugytojų rotacinės sistemos, kuri leistų atitinkamai išnaudoti slaugytojų kompetencijas

reguliuoti darbo krūvų, įvedimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_